钦定古今图书集成/明伦汇编/官常典/第408卷 > 方信孺
## 钦定古今图书集成/明伦汇编/官常典/第408卷 > 方信孺

按《宋史》本传：“信孺，字孚若，兴化军人。有隽才，未冠能
文，周必大、杨万里见而异之。以父崧卿荫，补番禺县
尉。盗劫海贾，信孺捕之。盗方沙聚分卤获，惶骇欲趋
舟，信孺已使人负盗舟去矣，乃悉缚盗，不失一人。韩
𠈁胄举恢复之谋，诸将愤军，边衅不已，朝廷寻悔。金
人亦厌兵，乃遣韩元靓来使，而都督府亦再遣壮士”
遗敌书，然皆莫能得其要领。近臣荐信孺可使，自萧
山丞召赴都，命以使事。信孺曰：“开衅自我，金人设问
首谋，当何以答之？”𠈁胄矍然。假朝奉郎、枢密院检详
文字，充枢密院参谋官，持督帅张岩书通问于金国
元帅府。至濠州，金帅纥石烈子仁止于狱中，露刃环
守之，绝其薪水，要以五事。信孺曰：“反俘归币可也，缚
送首谋，于古无之，称藩割地，则非臣子所忍言。”子仁
怒曰：“若不望生还耶？”信孺曰：“吾将命出国门时，已置
生死度外矣。”至汴，见金左丞相、都元帅完颜宗浩，出
就传舍。宗浩使将命者来，坚持五说，且谓：“称藩割地，
自有故事。”信孺曰：“昔靖康仓卒割三镇，绍兴以太母
故暂屈，今日顾可用为故事耶？此事不独小臣不敢
言，行府亦不敢奏也。请面见丞相决之。”将命者引而
前，宗浩方坐幄中，陈兵见之，云：“五事不从，兵南下矣。”
信孺辩对不少诎。宗浩叱之曰：“前日兴兵，今日求和，
何也？”信孺曰：“前日兴兵复仇，为社稷也；今日屈己求
和，为生灵也。”宗浩不能诘，授以《报书》曰：“和与战，俟再
至决”之。信孺还，诏侍从、两省、台谏官议所以复命。众
议还俘获罪首，谋增岁币五万，遣信孺再往。时吴曦
已诛，金人气颇索，然，犹执初议。信孺曰：“本朝谓增币
已为卑屈，况名分地界哉？且以曲直较之，本朝兴兵
在去年四月，若贻书诱吴曦，则去年三月也，其曲固
有在矣。如以彊弱言之，若得滁、濠，我亦得泗、涟水；若
夸胥浦桥之胜，我亦有凤凰山之捷。若谓我不能下
宿、寿，若围庐、和，楚果能下乎？五事已从其三，而犹不
我听，不过再交兵耳。”金人见信孺忠恳，乃曰：“割地之
议姑寝，但称藩不从，当以叔为伯，岁币外别犒师可
也。”信孺固执不许。宗浩计穷，遂密与定约，复命，再差
充通谢、国信所参谋官，奉国玺书誓草及许通谢百
万缗。抵汴，宗浩变前说，怒信孺不曲折建白，遽以誓
书来，有诛戮禁锢语，信孺不为动。将命曰：“此事非犒
军钱可了。”别出事目信孺曰：“岁币不可再增，故代以
通谢钱。今得此求彼，吾有陨首而已。”将命曰：“不尔，丞
相欲留公。”信孺曰：“留于此，死辱命亦死，不若死于此。”
会蜀兵取散关，金人益疑。信孺还，言敌所欲者五事：
割两淮一，增岁币；二，犒军三，索归正等人四，其五不
敢言。𠈁胄再三问，至厉声诘之，信孺徐曰：“欲得太师
头耳。”𠈁胄大怒，夺三秩，临江军居住。信孺自春至秋
使金，三往返，以口舌折彊敌。金人计屈情见，然愤其

愎未易告语之时，信孺当其难，柟当其易。柟每见金
人，必问信孺安在，公论所推，虽敌人不能掩也。乃诏
信孺自便。寻知韶州，累迁淮东转运判官兼提刑。知
真州，即北山匮水筑石堤，袤二十里，人莫知其所为。
后金人薄仪真，守将决水匮以退敌，城乃获全。山东
初内附，信孺言：“豪杰不可以虚名驾驭，武夫不可以
弱势弹压。宜选威望重臣，将精兵数万，开幕山东，以
主制客，以重驭轻，则可以包山东，固江北，而两河在
吾目中矣。”坐责降三秩，再奉祠，稍复官。信孺性豪爽，
挥金如粪土，所至宾客满其后车。使北时，年财三十。
既龃龉归，营居室岩窦，自放于诗酒。后赀用竭，宾客
益落，信孺寻亦死矣。